Kotipizza-ketju kokeilee ensimmäisenä Suomessa pizzojen kotiinkuljetusten dynaamista hinnoittelua | Kotipizza Group Oyj
Kotipizza-ketju kokeilee ensimmäisenä Suomessa pizzojen kotiinkuljetusten dynaamista hinnoittelua
2.5.2019 06:00:00 EEST | Kotipizza Group Oyj
Dynaamisella hinnoittelulla tarkoitetaan hinnoittelua, jossa hinta muodostuu kysynnän mukaan. Se on tuttua monelle kuluttajalle jo useiden vuosien ajalta lentolippujen ostamisesta ja hotellivarauksista. Viime vuosina dynaaminen hinnoittelu on yleistynyt maailmalla muillakin aloilla. Erityisen suosittua dynaaminen hinnoittelu on verkkokaupoissa, joista Amazon on tunnettu suunnannäyttäjä. Myös muilla aloilla, kuten tapahtumien lipunmyynnissä, asuntojen ja taksimatkojen myynnissä, dynaaminen hinnoittelu yleistyy.
Ravintola-alalla dynaamista hinnoittelua on kokeiltu viime vuosien aikana, mutta Kotipizza kokeilee sitä ensimmäisenä suomalaisena ravintolaketjuna kotiinkuljetusten yhteydessä. Kokeilu toteutetaan yhteistyössä suomalaisen dynaamisen hinnoittelun palveluyhtiön Priceff Oy:n kanssa. Kotipizza tarjoaa asiakkailleen alan edelläkävijänä kotiinkuljetuksia, joiden hinta muuttuu kysynnän mukaan viiden minuutin välein. Hinta muodostuu kysynnän mukaan vaihdellen 0,10 euron ja 5,90 euron välillä. Kuljetuksen enimmäishinta on siis aina kuljetuksen normaali hinta eli 5,90 euroa. Hinnoittelu on voimassa toukokuun ajan maanantaista keskiviikkoon klo 10-16 välisenä aikana.
”Kotiinkuljetuksen hinnoittelukokeilu tukee digitaalisuutta ja kuljetusta painottavaa strategiaamme ja tarjoaa oivan tilaisuuden esitellä dynaamisen hinnoittelun mahdollisuuksia Kotipizzan franchisingyrittäjille ja heidän asiakkailleen. Parhaimmillaan hinnoittelu kysynnän perusteella vähentää ruokahävikkiä ja tehostaa ravintoloidemme kotiinkuljetusta. Uskon, että voimme oppia tästä kokeilusta paljon”, sanoo Kotipizza Groupin asiakaskokemusjohtaja Johanna Kuosmanen.
”Olemme iloisia, että voimme kokeilla yhdessä Kotipizzan kanssa innovatiivista hinnoittelumallia. Dynaamisia hinnoitteluratkaisuja on käytössä ravintolaliiketoiminnassa ulkomailla ja olemme ylpeitä, että pääsemme nyt testaamaan sitä Suomessa”, sanoo Priceffin toimitusjohtaja Tiina Laisi-Puheloinen.
dynaaminen hinnoittelukotiinkuljetusKotipizzapizza
Johanna Kuosmanen, Asiakaskokemusjohtaja, Kotipizza Group Oyj 045 326 2240
Tiina Laisi-Puheloinen, Toimitusjohtaja, Priceff Oy 040 750 7417
Priceff Oy
Priceff Oy on vuonna 2016 perustettu autodynaamista hinnoittelupalvelua tarjoava suomalainen yritys. Palvelun avulla yritykset voivat optimoida automaattisesti tuotteiden tai palveluiden hintaa kysyntäpohjaisesti. Dynaaminen hinnoittelu soveltuu parhaiten tuotteisiin tai palveluihin, joita ei tehdä varastoon (esimerkiksi matkustuspalvelut, matkat, tapahtumat) tai joissa on parasta ennen päivämäärä tai isot kysynnän ja tarjonnan vaihtelut. Palvelu sopii lisäksi toimintaan, jossa halutaan nopeita myyntituloksia hintaa optimoimalla. Palvelun takana oleva laskenta-algoritmi on patentoitu Yhdysvalloissa vuonna 2017. Palvelua ovat käyttäneet muun muassa YIT, ResQClub ja Naantalin Kylpylä. Palvelu on tällä hetkellä koekäytössä usean eri alan merkittävillä toimijoilla.
Social Burgerjoint palkittiin toistamiseen Euroopan parhaasta hampurilaisesta30.9.2019 11:23:25 EEST | Tiedote
Maailman suurimman katuruokatapahtuma European Street Food Awardsin finaali käytiin Malmössä 29.9. Social Burgerjoint edusti kilpailussa Suomea ja voitti toistamiseen parhaan burgerin sarjassa.